Marta Schumann

Marta Schumann (født Marta Myklebust 4. februar 1919 i Valldal i Norddal kommune, død 24. april 1994 i Molde) var en norsk forfatter.

Hun utdannet seg til teleoperatør, og arbeidet ved ulike telestasjoner fram til 1969. Først da debuterte hun som forfatter, med den historiske romanen Korset under Skuggefjellet, som hun mottok Sunnmørsprisen for. 

Schumann utga både historiske romaner, en samtidsroman, framtidsromaner, noveller og dikt. Den historiske trilogien fra det 18. århundre Korset under Skuggefjellet (1969), Jomfru Maria på Sæbostad (1971) og Femja (1973) regnes for hennes hovedverk.

Fra 1969 arbeidet hun full tid som forfatter og kulturarbeider. Hun ble tildelt Statens treårige arbeidsstipend og mottok senere Statens garantiinntekt for kunstnere.

Hun ble belønnet med Gyldendals legat i 1980.

 Bibliografi 
 Korset under Skuggefjellet – historisk roman (1969)
 Jomfru Maria på Sæbostad – historisk roman (1971)
 Femja – historisk roman (1973)
 Kristi sine søner – roman (1977)
 Fotfolk – noveller (1980)
 Våge å tenkje – framtidsroman (1983)
 Tynn hinne – framtidsroman (1986)
 Utbrot – roman (1989)
 Sky fuglar – dikt (1992)

 Priser og utmerkelser 

 Skjelderup-prisen 1974 fra Ingvald Skjelderups legat for fremjing av nynorsk mål

 Gyldendals legat 1980
 Møre og Romsdals fylkeskulturpris 1983

 Referanser 

Kategori:Norske romanforfattere
Kategori:Norske novellister
Kategori:Norske lyrikere
Kategori:Norske science fiction-forfattere
Kategori:Vinnere av Gyldendals legat
Kategori:Personer fra Norddal kommune
Kategori:Fødsler i 1919
Kategori:Dødsfall i 1994